ประกาศองค์การบริหารส่วนตำบลหนองกร่างประกาศองค์การบริหารส่วนตำบลหนองกร่างเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลหนองกร่าง[๑] เพื่อให้เป็นไปตามความตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐจัดต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอองค์การบริหารส่วนตำบลหนองกร่าง จึงให้จัดระบบข้อมูลข่าวสารส่วนบุคคลดังนี้ข้อ ๑ ประเภทของบุคคลที่มีการเก็บข้อมูลไว้(๑) นายกองค์การบริหารส่วนตำบล และรองนายกองค์การบริหารส่วนตำบล(๒) ประธานและรองประธานสภาองค์การบริหารส่วนตำบล(๓) สมาชิกสภาองค์การบริหารส่วนตำบล(๔) พนักงานส่วนตำบล สังกัดองค์การบริหารส่วนตำบล(๕) ลูกจ้างประจำ สังกัดองค์การบริหารส่วนตำบล(๖) พนักงานจ้างตามภารกิจ พนักงานจ้างทั่วไปสังกัดองค์การบริหารส่วนตำบล(๗) บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ ในเขตองค์การบริหารส่วนตำบล(๘)ผู้ประกอบการหรือนิติบุคคลที่เป็นคู่สัญญากับองค์การบริหารส่วนตำบลข้อ ๒ ประเภทของระบบข้อมูลข่าวสารส่วนบุคคล(๑) บุคคลตาม (๑) - (๓) ของข้อ ๑ สมุดทะเบียนประวัติ(๒) บุคคลตาม (๔) - (๖) ของข้อ ๑ สมุดทะเบียนประวัติ/แฟ้มประวัติ(๓) บุคคลตาม (๗) และ (๘) ของข้อ ๑ ทะเบียนภาษีต่าง ๆ ใบเสร็จรับเงินฎีกาเบิกจ่ายเงิน และสัญญาจ้างต่าง ๆข้อ ๓ ลักษณะการใช้ข้อมูลตามปกติ(๑) บุคคลตาม (๑) ของข้อ ๑ใช้ในการบริหารกิจการขององค์การบริหารส่วนตำบล(๒) บุคคลตาม (๒) และ (๓) ของข้อ ๑ใช้ในการควบคุมดูแลตรวจสอบการทำงานของนายกและรองนายกองค์การบริหารส่วนตำบล(๓) บุคคลตาม (๔) - (๖) ของข้อ ๑ ใช้ในการบริหารงานบุคคลขององค์การบริหารส่วนตำบล(๔) บุคคลตาม (๗) และ (๘) ของข้อ ๑ ใช้ในการบริหารงานทางการเงินการคลัง ใช้ในการเบิกจ่ายเงินให้กับคู่สัญญาจ้างเหมาก่อสร้างและใช้เป็นหลักฐานในการเรียกเก็บภาษีต่าง ๆการประเมินภาษีและการประมาณการรายได้ประจำปีงบประมาณขององค์การบริหารส่วนตำบลข้อ ๔ วิธีการขอตรวจดูข้อมูลข่าวสาร(๑) บุคคลตาม (๑) - (๓) ของข้อ ๑ กรอกแบบคำร้องขอตรวจสอบตามแบบที่องค์การบริหารส่วนตำบลเป็นผู้กำหนดและนายกองค์การบริหารส่วนตำบลเป็นผู้พิจารณาอนุมัติ(๒) บุคคลตาม (๔) - (๖) ของข้อ ๑ กรอกแบบคำร้องขอตรวจสอบ ตามแบบที่องค์การบริหารส่วนตำบลเป็นผู้กำหนดและปลัดองค์การบริหารส่วนตำบลเป็นผู้พิจารณาอนุมัติ(๓) บุคคลตาม (๗) และ (๘) ของข้อ ๑ กรอกแบบคำร้องขอตรวจสอบตามแบบที่องค์การบริหารส่วนตำบลเป็นผู้กำหนดและปลัดองค์การบริหารส่วนตำบลเป็นผู้พิจารณาอนุมัติข้อ ๕ วิธีการขอให้แก้ไขเปลี่ยนแปลงข้อมูล(๑) บุคคลตาม (๑) - (๓) ของข้อ ๑ ขอแก้ไขเปลี่ยนแปลงข้อมูล ดังนี้๑.๑ ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบล หรือนายกองค์การบริหารส่วนตำบล จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔) - (๖) ของข้อ ๑ ขอแก้ไขเปลี่ยนแปลงข้อมูล ดังนี้๒.๑ การขอแก้ไข วัน เดือน ปีเกิดให้ปฏิบัติตามระเบียบสำนักนายกรัฐมนตรี ว่าด้วยการขอแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๔๘ โดยอนุโลม๒.๒ การแก้ไขเพิ่มเติมรายการในแฟ้มประวัติพนักงานมีแนวทางปฏิบัติดังนี้๒.๒.๑ รายการเปลี่ยนแปลงหรือเพิ่มเติมที่จะต้องแจ้งให้องค์การบริหารส่วนตำบลทราบเพื่อบันทึกในแฟ้มทะเบียนประวัติพนักงานส่วนตำบล- ผ่านการอบรม ดูงาน และการได้รับเครื่องราชอิสริยาภรณ์แจ้งการเปลี่ยนแปลง หรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้องค์การบริหารส่วนตำบล จำนวน ๑ ชุด- การเพิ่มวุฒิการศึกษา ใช้สำเนาหลักฐานประกาศนียบัตร ปริญญาบัตร และสำเนาใบแสดงผลการศึกษา(Transcript) จำนวน ๓ ชุด- การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุล พร้อมกับแนบแบบ ท.ร. ๑๔(สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่นเป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด๒.๒.๒ เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ข้อ ๓๑ ทุกครั้ง(๓) บุคคลตาม (๗) และ (๘) ของข้อ ๑ ขอแก้ไขเปลี่ยนแปลงข้อมูล ดังนี้๓.๑ ขอแก้ไขเปลี่ยนแปลงโดยการยื่นข้อมูลคำร้องพร้อมทั้งแนบสำเนาเอกสารหลักฐานที่เกี่ยวข้องและขออนุมัติจากปลัดองค์การบริหารส่วนตำบล หรือนายกองค์การบริหารส่วนตำบล จึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ ๖ แหล่งที่มาของข้อมูล(๑) บุคคลตาม (๑) - (๓) ของข้อ ๑ เจ้าของประวัติ(๒) บุคคลตาม (๔) - (๖) ของข้อ ๑ เจ้าของประวัติ คำสั่งแต่งตั้ง/ย้ายเลื่อนขั้นเงินเดือน(๓) บุคคลตาม (๗) ของข้อ ๑ การสำรวจและการยื่นแบบการเสียภาษี(๔) บุคคลตาม (๘) ของข้อ ๑ จากสัญญาจ้างเหมาประกาศณ วันที่ ๑ มิถุนายน พ.ศ. ๒๕๕๔ธนิตศักดิ์จรัสปิติพัฒน์นายกองค์การบริหารส่วนตำบลหนองกร่างปริยานุช/ผู้จัดทำ๒๒ พฤศจิกายน๒๕๕๔ชาญ/ผู้ตรวจ๒๕ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๗ ง/หน้า ๑๐๑/๑๖ พฤศจิกายน ๒๕๕๔